**Mana karjera**

Kā pieņemt lēmumus? Kā veidot karjeru? Kas ir darba attiecības? Kā sasniegt mērķi? Kā var paspēt visu?

Uz šiem jautājumiem 2019.gada 15.maijā atbildes meklēja Krāslavas pamatskolas 8.klašu skolēni kopā ar personīgās izaugsmes treneri un karjeras konsultantu Viktoru Galleru. Skolēni iepazinās ar karjeras veidošanas pamatprincipiem. Skolēni uzzināja par to, kādas prasmes un personīgās īpašības palīdz iekļauties darba tirgū, un par to, ko sagaida darba devēji no darba ņēmējiem. Noritēja aktīvs darbs pāros, grupās un individuāli.

Pasākums notika projekta Nr.8.3.5.0/16/I/001 „Karjeras atbalsts izglītojamiem vispārējās un profesionālās izglītības iestādēs” ietvaros.

Noslēgumā skolēni rezumēja:

* Man patika tikšanās ar arhitektu un radošu cilvēku. Visu nodarbību es klausījos, atbildēju, analizēju un domāju. Es vēlos mācīties par ārstu un izvēli veicu jau sen.
* Es jutos labi, jo tikos ar karjeras pedagogu un dārznieku. Es iešu mācīties par programmētāju.
* Tikšanās laikā es pildīju darba lapu un jutos labi. Tālāk es mācīšos ģimnāzijā, jo es pati to izlēmu. Bet par profesiju vēl domāju.
* Tiekoties ar karjeras lektoru, es uzzināju jaunu informāciju par profesijas izvēles kritērijiem, kas ir atbilstoša tieši man. Tālāk es mācīšos par vilciena mašīnistu Daugavpils tehnikumā.

Klausījos lekciju un biju gandarīta – viss kārtībā! Būs Latvijā gan programmētāji, gan vilciena mašīnisti, gan ārsti.

*Pedagogs karjeras konsultants – Skaidrīte Gasperoviča*